JMART กำไรกระฉูด!
จากการรายงานผลการดำเนินงานไตรมาส 2 ปี 2562 ของ JMART เฉิดฉายต่อเนื่องจากช่วงไตรมาส 1 ที่ผ่านมา เนื่องจากยังรักษาผลกำไรสุทธิเติบโตอย่างแข็งแกร่งต่อเนื่อง
จากการรายงานผลการดำเนินงานไตรมาส 2 ปี 2562 ของ JMART เฉิดฉายต่อเนื่องจากช่วงไตรมาส 1 ที่ผ่านมา เนื่องจากยังรักษาผลกำไรสุทธิเติบโตอย่างแข็งแกร่งต่อเนื่อง
17 ส.ค. 2562

คุณค่าบริษัท
จากการรายงานผลการดำเนินงานไตรมาส 2 ปี 2562 ของ บริษัท เจ มาร์ท จำกัด (มหาชน) หรือ JMART เฉิดฉายต่อเนื่องจากช่วงไตรมาส 1 ที่ผ่านมา เนื่องจากยังรักษาผลกำไรสุทธิเติบโตอย่างแข็งแกร่งต่อเนื่อง
โดยรายงานผลการดำเนินงานไตรมาส 2 สิ้นสุดวันที่ 30 มิถุนายน 2562 รายได้จากการขายและบริการทั้งสิ้น 2,656.28 ล้านบาท จากงวดเดียวกันของปีก่อน 3,183.71 ล้านบาท ขณะที่ผลกำไรสุทธิขยับขึ้นมาอยู่ที่ 137.02 ล้านบาท หรือ 0.19 บาทต่อหุ้น จากงวดเดียวกันของปีก่อนมีกำไรสุทธิ 44.54 ล้านบาท หรือ 0.06 บาทต่อหุ้น
เกิดจากการเติบโตของธุรกิจบริหารหนี้ด้อยคุณภาพเป็นสำคัญ ประกอบกับผลการดำเนินงานของธุรกิจอื่น ๆ ในกลุ่ม เช่น ธุรกิจสินเชื่อส่วนบุคคล ของเจ ฟินเทค และธุรกิจจัดจำหน่ายโทรศัพท์เคลื่อนที่ ของ เจมาร์ท โมบาย มีการเติบโตของผลกำไรที่เติบโตต่อเนื่องจากไตรมาสที่ 1/2562 ที่ผ่านมา
ส่วนผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้จากการขายและบริการทั้งสิ้น 5,399.24 ล้านบาท จากงวดเดียวกันของปีก่อน 6,296.49 ล้านบาท แต่บริษัทพลิกมีกำไรสุทธิ 255.32 ล้านบาท หรือ 0.35 บาทต่อหุ้น จากงวดเดียวกันของปีก่อนขาดทุนสุทธิ 142.72 ล้านบาท ถือเป็นการย้ำชัดต่อผลการดำเนินงานที่มีทิศทางเติบโตที่ดี
ทั้งนี้ทางบริษัทจึงมีการจ่ายปันผลเป็นหุ้นปันผลและเงินสด โดยวันที่ไม่ได้รับสิทธิปันผล (XD) ในวันที่ 25 ก.ย. 2562 สำหรับอัตราการจ่ายหุ้นปันผล (4.26 หุ้นเดิม ต่อ 1 หุ้นปันผล) ส่วนอัตราการจ่ายปันผลเป็นเงินสด 0.026 บาทต่อหุ้น ซึ่งในวันที่จ่ายปันผล 10 ต.ค. 2562
อย่างไรก็ตามหลังจากผลการดำเนินงานที่ยังเติบโตต่อเนื่อง ทำให้ทางบล.โนมูระ พัฒนะสิน มองแนวโน้มกำไรสุทธิไตรมาส 3 ปี 2562 คาดจะเติบโตจากช่วงเดียวกันเมื่อปีก่อน และจากไตรมาสก่อนอย่างต่อเนื่องตอกย้ำกำไรสุทธิปี 2562 เดินหน้าทำจุดสูงสุดใหม่ที่  520.9 ล้านบาท
นอกเหนือจากผลประกอบการที่โดดเด่น ประเด็นเปิดตัวระบบปล่อยสินเชื่อผ่านระบบ Blockchain ประเภท B2P (ระหว่างบริษัทกับบุคคล) ภายใต้ชื่อ “J Loan Lite” พร้อมประยุกต์ใช้ฟังก์ชัน J Score ประเมินคุณภาพของผู้ขอกู้โดยเริ่มทดลองปล่อยสินเชื่อที่ 3 พันบาทต่อคนในช่วงแรก คาดจะได้รับความสนใจดีจากอัตราดอกเบี้ยต่ำ และอนุมัติรวดเร็ว ซึ่งยังไม่ได้รวมไว้ในประมาณการ รอดูพัฒนาการในไตรมาส 4 ปี 2562 อีกครั้ง ถึงอย่างไรประเมินกำไรปี 2562 ใกล้เคียง Consensus คาด 504 ล้านบาท
ทั้งนี้คงคำแนะนำ “ซื้อ” มูลค่าพื้นฐานปี 2562 ที่ 15.30 บาทต่อหุ้น 
…
ผู้ถือหุ้นรายใหญ่
รายชื่อกรรมการ